กิลเบิร์ต คูมสัน

กิลเบิร์ต คูมสัน (; เกิดวันที่ 9 กันยายน ค.ศ. 1994) เป็นนักฟุตบอลชาวกาน่า ปัจจุบันลงเล่น ในตำแหน่งกองหน้า และปีก ให้กับสโมสรเอฟเคโบโด/กลิมต์ ในเอลีเตอเซเรียน ลีกสูงสุดของประเทศนอร์เวย์ และทีมชาติกานา

คูมสัน เริ่มต้นอาขีพนักฟุตบอลกับทีมเยาวชนของอาแจกซ์ อักกรา เขาเคยได้รับการติดต่อให้ไปเข้าทดสอบฟุตบอลกับ สโตกซิตี แต่เนื่องจากเขามีปัญหาในเรื่องวีซา ทำให้ไม่สามารถขอใบอนุญาตทำงานได้ เขาเดินทางมาที่ประเทศไทย จากคำแนะนำจาก ปีเตอร์ บัตเลอร์ ผู้อำนวยการด้านเทคนิคของบีอีซี เทโรศาสน และจึงได้เซ็นสัญญาอาชีพ เขาลงเล่นให้กับทีมเป็นเวลา 3 ปี แล้วจึงย้ายสู่ทีม ซองน์ดาล ในเอลีเตอเซเรียน และย้ายเข้าร่วมทีมบรอมม์ ทีมร่วมลีกในอีก 2 ปีถัดมาใน 28 กันยายน ค.ศ. 2020 คูมสัน ได้ย้ายเข้าร่วมทีมคาซึมพาชา ในลีกสูงสุดของประเทศตุรกีเพียงปีเดียว และย้ายไปโบโด/กลิมต์ในปีถัดมา

คูมสัน ยังเคยมีชื่อติดทีมชาติกานาชุดใหญ่เพื่อแข่งขันฟุตบอลโลก 2018 รอบคัดเลือก กับ ยูกันดา และกระชับมิตรกับแอฟริกาใต้ ในเดือนตุลาคม ค.ศ. 2016 ซึ่งเขาได้ลงเล่นในเกมกับแอฟริกาใต้

อ้างอิง

แหล่งข้อมูลอื่น 
 ข้อมูลส่วนตัว ที่ goal.com
 ข้อมูลส่วนตัว ที่ soccerway.com

บุคคลที่เกิดในปี พ.ศ. 2537
บุคคลที่ยังมีชีวิตอยู่
นักฟุตบอลชาวกานา
ชาวกานาในประเทศไทย
นักฟุตบอลต่างชาติในลีกนอร์เวย์
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลสมุทรสงคราม
ผู้เล่นในไทยลีก
ผู้เล่นในซือเปร์ลีก
ผู้เล่นในเอลีเตอเซเรียน
กองหน้าฟุตบอล
ปีกฟุตบอล
บุคคลจากอักกรา